আগামী ২৬ মার্চ স্বাধীনতা দিবসের সব অনুষ্ঠান বাতিল - HbNews24.com_দৈনিক হৃদয়ে বাংলাদেশ
আগামী ২৬ মার্চ স্বাধীনতা দিবসের সব অনুষ্ঠান বাতিল
তারিখ : মার্চ, ২৩, ২০২০, | নিউজটি পড়া হয়েছে : ১৭৪ বার
আগামী ২৬ মার্চ স্বাধীনতা দিবসের সব অনুষ্ঠান বাতিল করেছে ক্ষমতাসীন আওয়ামী লীগ।সোমবার (২৩ মার্চ) বেলা সাড়ে ১১টার দিকে সচিবালয়ে সাংবাদিকদের দলের সাধারণ সম্পাদক সড়ক পরিবহন ও সেতুমন্ত্রী ওবায়দুল কাদের এ কথা জানান।তিনি বলেন, বৈশ্বিক মহামারি করোনা ভাইরাসের কারণে আওয়ামী লীগের কেন্দ্র থেকে তৃণমূল পর্যন্ত ২৬ মার্চ স্বাধীনতা দিবসের সব অনুষ্ঠান বাতিল ঘোষণা করা হয়েছে।
এ সময় বর্তমান পরিস্থিতিতে দায়িত্বপ্রাপ্তদের দায়িত্বশীল আচরণের আহ্বানও জানান ওবায়দুল কাদের।এ ছাড়া সরকারের প্রতি আস্থা রাখতে জনগণের প্রতি আহ্বান জানান ওবায়দুল কাদের। তিনি বলেন, ২৫শে মার্চ জাতির উদ্দেশ্যে ভাষণে প্রধানমন্ত্রী সব দিকনির্দেশনা দেবেন।করোনাভাইরাস মোকাবিলায় প্রধানমন্ত্রীর নেতৃত্বে ৫০০ সদস্যের কমিটি গঠন করা হয়েছে বলেও জানান তিনি।
আওয়ামী লীগের সাধারণ সম্পাদক বলেন, দেশে বর্তমানে কোনো প্রকার খাদ্য সংকট নেই। অহেতুক মজুদকারীদের বিরুদ্ধে কঠোর ব্যবস্থা নেওয়া হবে।
তিনি বলেন, করোনার প্রকোপ কমাতে প্রয়োজন হলে বাস চলাচল বন্ধ করা হবে। বাস্তবতাকে অস্বীকার বা এড়িয়ে কিছু করা হবে না। যখন যে ব্যবস্থা নেওয়া প্রয়োজন সে বিষয়ে শেখ হাসিনা সরকার প্রস্তুত আছে। তিনি বলেন, জনপ্রতিনিধরা করোনা ভাইরাসে স্থানীয়দের সতর্ক করুন। কারো মধ্যে করোনা ভাইরাসের উপসর্গ দেখা দিলে সঙ্গে সঙ্গে আমাদের জানান।
ঢাকা,সোমবার, ২৩ মার্চ,এইচ বি নিউজ টোয়েন্টিফোর ডটকম।
Br News, slider, রাজনীতি, লিড নিউজ, শীর্ষ সংবাদ | তারিখ : মার্চ, ২৩, ২০২০, ২:৩৯ অপরাহ্ণ | নিউজটি পড়া হয়েছে : ১৭৫ বার